paragraph_text: Kriptidi su životinje, biljke i mitološka bića kojima se bave znanosti kriptozoologija i kriptobotanika. To su najčešće bića za čije postojanje nema dovoljno dokaza. Postojanje nekih životinjskih vrsta koje su dugo vremena bile smatrane mitološkim bićima i kriptidima, poput gorile, divovske lignje i okapija, potvrđeno je od strane znanosti, dok brojne drugi i dalje ostaju na razini pretpostavljenog postojanja i legende.<ref>Glasina ili istina: Bića kriptozoologije - livescience.com Danas među kriptide spadaju i neke od životinja čije je postojanje nekoć bilo utvrđeno, ali su u međuvremenu izumrle, ali se i dalje javljaju nepotvrđene vijesti kako su viđene. Takav slučaj je, primjerice, s tasmanijskim tigrom, čiji je posljednji poznati primjerak uginuo 1936. godine.